02014R1395 — LV — 29.07.2017 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:









▼B

KOMISIJAS DELEĢĒTĀ REGULA (ES) Nr. 1395/2014

(2014. gada 20. oktobris),

ar kuru izveido izmetumu plānu dažām mazo pelaģisko sugu zvejniecībām un rūpnieciskajām zvejniecībām, kas darbojas Ziemeļjūrā







1. pants

Priekšmets

Šī regula precizē, kā šīs regulas pielikumā norādītajās zvejniecībās no 2015. gada 1. janvāra ir pildāms Regulas (ES) Nr. 1380/2013 15. panta 1. punktā paredzētais izkraušanas pienākums Ziemeļjūrā, kā definēts minētās regulas 4. panta 2. punkta a) apakšpunktā.

2. pants

Izdzīvotības atbrīvojums

1. Atkāpjoties no Regulas (ES) Nr. 1380/2013 15. panta 1. punkta, izkraušanas pienākumu nepiemēro makreles un siļķes nozvejām, kas gūtas zvejā ar riņķvadu, ja ir izpildīti visi turpmāk minētie nosacījumi:

— nozvejotās zivis tiek atlaistas ūdenī, pirms riņķvada savilkums ir sasniedzis noteiktu pakāpi, kas izteikta procentuāli un precizēta šā panta 2. un 3. punktā (“izcelšanas punkts”),

— riņķvads ir aprīkots ar redzamu stoderi, kura skaidri norāda izcelšanas punkta robežu,

— kuģis un riņķvads ir aprīkots ar elektronisku reģistrēšanas un dokumentēšanas sistēmu, kas visās zvejas darbībās fiksē riņķvada savilkšanas laiku, vietu un pakāpi.

2. Izcelšanas punkts ir riņķvada savilkums līdz 80 % makreles zvejā un riņķvada savilkums līdz 90 % siļķes zvejā.

3. Ja aplenktais bars sastāv no abu sugu zivīm, izcelšanas punkts ir riņķvada savilkums līdz 80 %.

4. Pēc izcelšanas punkta sasniegšanas atlaist ūdenī nozvejotās makreles un siļķes ir aizliegts.

5. Lai novērtētu sugu sastāvu, zivju izmēru un daudzumu, pirms atlaišanas ūdenī ņem paraugus no aplenktā zivju bara.

3. pants

De minimis atbrīvojums

Atkāpjoties no Regulas (ES) Nr. 1380/2013 15. panta 1. punkta, drīkst izmest šādus daudzumus: 2015. gadā līdz 3 % un 2016. gadā līdz 2 % no makreles, stavridu, siļķes un merlanga gada kopējās nozvejas pelaģiskajā zvejā ar pelaģiskajiem traleriem, kuru lielākais garums nepārsniedz 25 metrus un kuri ICES IVb un IVc zonā uz dienvidiem no 54 grādiem ziemeļu platuma ar pelaģisko trali (OTM) kā mērķsugas zvejo makreli, stavridas un siļķi.

4. pants

Nozveju dokumentēšana saskaņā ar atbrīvojumiem

1. To zivju daudzumus, kas atlaistas ūdenī saskaņā ar 2. pantā paredzēto atbrīvojumu, un 2. panta 5. punktā prasītās paraugu ņemšanas rezultātus ieraksta zvejas žurnālā.

2. To zivju daudzumus, kas atlaistas ūdenī saskaņā ar 3. pantā paredzēto atbrīvojumu, ieraksta zvejas žurnālā.

▼M1

4.a pants

Tehniskie pasākumi brētliņas zvejniecībās apgabalā gar Dānijas Ziemeļjūras piekrasti

Atkāpjoties no Regulas (EK) Nr. 850/98 21. panta 3. punkta, minētā panta 1. punkta c) apakšpunktā definētajā apgabalā gar Dānijas Ziemeļjūras piekrasti ir atļauta brētliņas zveja ar šādiem zvejas rīkiem:

a) velkamie zvejas rīki, kuru linuma acs izmērs ir mazāks par 32 mm;

b) riņķvadi; vai

c) žaunu tīkli, iepinējtīkli, rāmja tīkli un dreifējoši tīkli, kuru linuma acs izmērs ir mazāks par 30 mm.

▼B

5. pants

Stāšanās spēkā

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

To piemēro no 2015. gada 1. janvāra līdz 2017. gada 31. decembrim.

Šī regula uzliek saistības kopumā un ir tieši piemērojama visās dalībvalstīs.









PIELIKUMS

1. Mazo pelaģisko sugu zvejniecības ICES IIIa zonā (Skageraks un Kategats):







Kods Pelaģiskās zvejas rīks Mērķsuga OTM un PTM Pelaģiskie traļi ar traļu durvīm un pelaģiskie pāra traļi Siļķe, makrele, putasu, stavridas, brētliņa (lietošanai pārtikā) PS Riņķvadi Siļķe, makrele, brētliņa (lietošanai pārtikā) OTB un PTB (1) Grunts traļi ar traļu durvīm un grunts pāra traļi Siļķe, makrele, brētliņa (lietošanai pārtikā) GNS un GND (2) Nostiprināti žaunu tīkli un dreifējoši žaunu tīkli Makrele, siļķe LLS, LHP un LHM Nostiprinātas āķu jedas, rokas āķu rindas un makšķerkāta āķu rindas (ar roku darbināmas) un rokas āķu rindas un makšķerkāta āķu rindas (mehanizētās) Makrele MIS Dažādi zvejas rīki, tostarp zivju krātiņveida lamatas, zivju grozi un murdi Makrele, siļķe, brētliņa (lietošanai pārtikā) (1) Grunts traļi ar traļu durvīm un grunts pāra traļi, kuriem linuma acs izmērs < 70 mm. (2) Linuma acs izmērs 50–99 mm.

2. Mazo pelaģisko sugu zvejniecības ICES IV zonā (Ziemeļjūra):







Kods Pelaģiskās zvejas rīks Mērķsuga, kam noteiktas kvotas OTM un PTM Pelaģiskie traļi ar traļu durvīm un pelaģiskie pāra traļi (arī TR3) Siļķe, makrele, stavridas, Ziemeļatlantijas argentīna, putasu, brētliņa (lietošanai pārtikā) PS Riņķvadi Siļķe, makrele, stavridas, putasu GNS un GND (1) Nostiprināti žaunu tīkli un dreifējoši žaunu tīkli Makrele, siļķe GTR Vairāksienu tīkli Makrele LLS, LHP un LHM Nostiprinātas āķu jedas, rokas āķu rindas un makšķerkāta āķu rindas (ar roku darbināmas) un rokas āķu rindas un makšķerkāta āķu rindas (mehanizētās) Makrele MIS Dažādi zvejas rīki, tostarp zivju krātiņveida lamatas, zivju grozi un murdi Siļķe, brētliņa (lietošanai pārtikā) (1) Linuma acs izmērs 50–90 mm.

3. Citas zvejniecības, kurās kuģi specializētā zvejā gūst tādu mazo pelaģisko sugu nozvejas, kas minētas Regulas (ES) Nr. 1380/2013 15. panta 1. punkta a) apakšpunktā un uz kurām neattiecas šā pielikuma 1. un 2. punkts.

4. Rūpnieciskās zvejniecības Savienības ūdeņos ICES IIIa un IV zonā: